CONSILIUL JUDETEAN IALOMITA Anexa nr 6 la Hotarârea nr 51/2008 METODOLOGIA privind stabilirea, aplicarea si perceperea tarifelor de utilizare a zonei drumurilor judetene, pentru anul 2009 Capitolul I Dispozitii generale Art 1 (1) Consiliul Judetean Ialomita în calitate de administrator al drumurilor judetene poate accepta amplasarea unor constructii sau instalatii în zona drumurilor judetene, cu conditia ca aceasta sa nu aduca prejudicii drumului si sigurantei traficului rutier în conditiile legii (2) Acordul si autorizatia de amplasare a unor constructii si instalatii în zona drumurilor judetene se emit de presedintele consiliului judetean si se contrasemneaza de directorul directiei din cadrul aparatului de specialitate (3) Dupa eliberarea autorizatiilor de amplasare în zona drumurilor judetene a constructiilor, instalatiilor sau panourilor publicitare, utilizatorii zonei drumurilor vor încheia cu administratorul drumurilor judetene un contract de utilizare Art 2 (1) Realizarea sau amplasarea în zona drumurilor judetene a constructiilor, instalatiilor, acceselor, refugiilor auto, platformelor carosabile si panourilor publicitare se face cu respectarea conditiilor impuse prin autorizatia de amplasare si acces la drum si prin contractul aferent utilizarii suprafetei ocupate din ampriza si zona de siguranta încheiat în conditiile legii (2) În cazul în care nu sunt respectate conditiile stabilite în alineatul precedent, precum si în cazul în care nu se achita tariful aferent ocuparii amprizei si zonei de siguranta, utilizatorul este obligat sa desfiinteze sau sa mute pe cheltuiala sa obiectivul autorizat, în termenul stabilit de administratorul drumului (3) În situatia nerespectarii termenului fixat de administratorul drumului, acesta va proceda la dezafectarea/mutarea/demolarea obiectivului pe cheltuiala utilizatorului Art 3 Acordul si autorizatia de amplasare si acces la drum se emit pentru o anumita functiune sau destinatie a obiectivului La schimbarea functiei sau a destinatiei, utilizatorul este obligat sa obtina aprobarea administratorului drumului corespunzator pentru noua situatie, cu reluarea procedurilor prevazute în prezenta metodologie Art 4 (1) Stabilirea si aplicarea tarifelor de utilizare a zonei drumurilor judetene se va face de Directia Urbanism Amenajarea Teritoriului si Lucrari Publice conform prezentei metodologii (2) Dupa stabilirea si aplicarea tarifelor de utilizare, Directia Urbanism Amenajarea Teritoriului si Lucrari Publice înainteaza copia contractului de utilizare Directiei Buget Finante care prin compartimentul de specialitate urmareste încasarea tarifelor care se constituie venituri la bugetul propriu al judetului Ialomita Art 5 Plata tarifelor se face la casieria Consiliului Judetean Ialomita sau prin orice alta modalitate prevazuta de lege Capitolul II Stabilirea tarifelor Art 6 Stabilirea tarifelor de utilizare a zonei drumurilor judetene se realizeaza potrivit Anexei nr 4, atât pentru constructiile, instalatiile, accesele, refugiile auto, platformele carosabile si panourile publicitare existente cât si pentru cele viitoare Art 7 (1) Pentru obiectivele existente, utilizatorii vor fi informati de Consiliul Judetean Ialomita printr-o notificare scrisa ce va cuprinde obligatiile de plata a tarifelor si cuantumul acestora în conditiile prezentei metodologii (2) Neprezentarea la termenul precizat în notificare în vederea încheierii contractului de utilizare atrage dupa sine demolarea/desfiintarea obiectivului, pe cheltuiala utilizatorului Art 8 Pentru obiectivele viitoare, informatiile cu privire la existenta si continutul obligatiei utilizatorilor drumurilor judetene de a plati tarifele de utilizare si cuantumul acestora vor fi furnizate prin certificatul de urbanism emis în conditiile legii Capitolul III Aplicarea si perceperea tarifelor Art 9 Tarifele de utilizare a zonei drumurilor judetene se aplica începând cu data de 01 01 2009 Art 10 Pentru utilizarea temporara a zonei drumurilor judetene tarifele se percep lunar începând cu data începerii lucrarii pentru care s-a eliberat autorizatia de construire / desfiintare Art 11 (1) Pentru utilizarea permanenta a zonei drumurilor judetene tarifele se percep anual si se platesc în primul trimestru al fiecarui an calendaristic (2) Pentru contractele încheiate în timpul anului calendaristic tarifele se percep corespunzator perioadei ramase din an si se vor plati în termen de 30 de zile de la încheierea contractului, urmând ca pentru anii urmatori sa se procedeze conform alin (1) Art 12 Tarifele se aplica si în cazul în care obiectivele nu functioneaza sau în cazurile în care lucrarile la acestea au fost sistate sau nu au fost finalizate ori utilizatorul nu si-a ridicat constructia /instalatia la termenul prevazut în contract Art 13 Tarifele se aplica si în cazul în care obiectivele se vor amplasa în afara zonei de protectie a drumurilor judetene numai daca se realizeaza acces la drumurile judetene sau alte lucrari în ampriza si în zona de siguranta, pentru utilizarea acestora Art 14 (1) Tarifele pentru eliberarea acordului prealabil si autorizatiei de amplasare si acces la drum se încaseaza o singura data, în cuantumul prevazut în Anexa nr 5 a hotarârii (2) Tarifele prevazute la alineatul precedent se percep si în cazul în care se solicita prelungirea acordului sau autorizatiei de amplasare Art 15 Pentru panourile publicitare, suprafata minima supusa tarifarii va fi suprafata rezultata din încadrarea proiectiei orizontale a panoului, la care se adauga 1,00 m de jur împrejur Art 16 În conformitate cu prevederile prezentei metodologii se considera ca amplasamentul este în localitate atunci când este situat între indicatoarele rutiere de intrare si iesire în / din localitate Art 17 Pentru benzile transportatoare se percep numai tarifele de la traversare aeriana Art 18 Persoanele fizice si juridice care monteaza pe stâlpi electrici cabluri telefonice, de televiziune sau altele asemenea având alta destinatie decât transportul energiei electrice sunt obligate sa urmeze procedura legala de avizare / autorizare, urmata de încheierea contractului de utilizare a zonei drumului, dupa caz 